Barns lek

Barns leker er et oljemaleri av den nederlandske renessansemaleren Pieter Bruegel d.e.. Det ble malt i 1560 og befinner seg i dag på Kunsthistorisches Museum i Wien. Maleriet nevnes første gang i 1594 da erkehertug Ernst kjøper det inn, seinere av Karel van Mander i 1604.

Beskrivelse
Maleriet viser et bytorg, med en elv og landsbygd på venstre side og en bygate som strekker seg ut i horisonten på høyre side. Over alt, inkludert inntil og inni bygningene, ses barn i intens utfoldelse.

De omtrent to hundre barna på maleriet er i alder fra småbarn til ungdommer, og er konsentrert opptatt med en stor mengde - rundt 80 - ulike leker. Scenen er nærmest overbefolket og lekene nesten encyclopedisk skildret. Selv i det roligere øverste venstre hjørnet av maleriet finner vi barn som bader i elva. Bildet har ikke noen enhetlig fortelling, men inviterer tvert i mot til å la øynene vandre fra den ene vesle scenen til den neste. Slik likner det på flere andre Bruegel-verk, for eksempel Kampen mellom karneval og faste og Nederlandske ordspråk.

Lekene som er avbildet tilhører mange årstider, fra våren og sommerens badeaktiviteter, lekebryllup og sankthansbål, til vinterens kakemenn (sannsynligvis en type nederlandske duivekater).

Tolkning og betyding
Bruegels verk har vært tillagt en mengde ulike betydninger, og har vært tolket på mange ulike måter. Enkelte har ment at det antagelig var det første i en planlagt serie som skulle representere menneskehetens aldre, der Barns leker i så fall ville representert barndommen. 
Noen ser altså maleriet som et symbolsk verk. Det kan i så fall tolkes negativt, som en fortelling om menneskehetens unyttige og umoralske lek, eller det kan tolkes mer positivt. Andre har tvert i mot tolket maleriet som en form for et "konversasjonsverk", ment for å invitere til sosial samtale i nederlandske kjøpmannshjem.

På grunn av detaljrikdommen i verket har Barns lek vært en uvurderlig kilde til kulturhistorisk kunnskap om barns lek i middelalderens Europa.

Lekene
Fra nederst til venstre kan lekene identifiseres som følger:

Referanser

Litteratur
 Arpino og Bianconi 1967: L'opera completa di Bruegel, Rizzoli
 Orrock, Amy 2012: Homo ludens: Pieter Bruegel's Children's games and the humanist educators, JHNA 4:2

Malerier
Malerier fra 1500-tallet